***ХЕРИСТЕМ – СТЕМ у баштинским наукама***

Изложба ***ХЕРИСТЕМ – СТЕМ у баштинским наукама*** један је од завршних резултата пројекта стратешког партнерства у оквиру Еразмус+ програма **HERISTEM – STEM in Heritage Sciences.**

Изложба представља имплементацију и резултате пројекта, СТЕМ науке у наслеђу, његовој заштити, презентацији и истраживању. Нуди примере вештина, добрих пракси и ефикасног трансфера знања између различитих професионалних заједница, као и могућности и препоруке за системско укључивање СТЕМ у науке о баштини. Намера је да се подигне свест о културном наслеђу и наукама које су укључене у управљање наслеђем, посебно истраживање и заштиту. Изложба је заједничка активност свих партнера у пројекту.

Пројекат Стратешког партнерства оквиру Еразмус+ програма **HERISTEM – STEM in Heritage Sciences**, (<https://www.heristem.edu.rs)>, који је трајао од 2019. до 2022. године, укључио је девет партнера. Носилац пројекта је Универзитет у Београду, Филозофски факултет, Одељење за археологију, а партнери су: Универзитет у Љубљани, Факултет уметности, Одељење за археологију; Универзитет у Загребу, Факултет хуманистичких и друштвених наука, Одељење за археологију; Универзитет у Сарајеву, Филозофски факултет, Одељење за археологију; Универзитет у Кембриџу, Одељење за археологију; Институт за заштиту споменика културе Словеније, Љубљана; Народни музеј Србије, Београд; Археј д.о.о., Археолошка истраживања и друге интелектуалне услуге, Севница; Кадуцеј д.о.о., Сплит.

Циљ пројекта је био да се унапреде вештине и знања како студената баштинских наука, тако и оних већ професионално активних на пољу наслеђа. Пројекат је заснован на археологији и археолошком наслеђу.

Археологија је централна, као најинтердисциплинарнија од свих баштинских наука. Истовремено, бавећи се различитим остацима прошлости, од појединачних предмета све до културних пејзажа, покрива већи део аспеката културног наслеђа. Такође, археолошко наслеђе оно је које је данас најугроженије просторним развојем.